Að tiltölu var hlýjast vestanlands en svalara og úrkomusamara norðan - og austanlands . Í Stykkishólmi var meðalhitinn 5,0 stig og 4,7 stig á Höfn í Hornafirði . Hitavik sjálfvirkra stöðva í október miðað við síðustu tíu ár ( 2009 - 2018 ) . Mánuðurinn var fremur þurr á Vesturlandi en úrkomusamara var á Norðaustur - og Austurlandi . Á Höfn mældist úrkoman 156,8 mm . Á Akureyri mældust sólskinsstundirnar 67,6 sem er 16,1 stund yfir meðallagi áranna 1961 til 1990 . Vindur á landsvísu var 0,6 m / s yfir meðallagi . Lægstur mældist loftþrýstingurinn 969,3 hPa í Önundarhorni undir Eyjafjöllum þ. 7 . Fyrstu tíu mánuðir ársins Meðalhiti fyrstu tíu mánuði ársins í Reykjavík var 6,7 stig sem er 1,6 stigum ofan meðallags áranna 1961 til 1990 en 0,4 stigum yfir meðallagi síðustu tíu ára . Meðalhitinn raðast í 6. sæti á lista 149 ára . Úrkoma í Reykjavík hefur verið 12% umfram meðallag og 30% umfram meðallag á Akureyri .